<classify> Kwa mujibu wa taarifa iliyotolewa na Mkurugenzi Mtendaji wa Kituo cha Uwekezaji nchini, Juliet Kairuki, uwekezaji huo umezalisha ajira mpya 55,762.Kairuki alisema hayo kwenye kongamano la kibiashara kati ya Tanzania na Kenya lililofanyika mjini Nairobi, nchini Kenya hivi karibuni. Kongamano hilo, lilihusisha Kituo cha Uwekezaji Tanzania, Wizara ya Mambo ya Nje na Biashara ya Kimataifa, Mamlaka ya Uwekezaji Kenya, Chama cha Wenye Viwanda cha Kenya , Chama cha Wafanyabiashara na Viwanda Tanzania na kuhudhuriwa na washiriki karibu 200.Kongamano hilo lilihutubiwa na marais wa Kenya, Uhuru Kenyata na Rais wa Tanzania, Dk Jakaya Kikwete.Kwa uwekezaji huo, Kenya imeshika nafasi ya tano miongoni mwa mataifa 10 yenye uwekezaji mkubwa nchini Tanzania, kupitia TIC. Kairuki pia alizungumzia fursa ya uwekezaji Mradi wa Mkulazi wenye aneo la ekari 63,227 za mraba ambalo liko wazi kwa uwekezaji mkubwa katika kilimo cha kibiashara.Naye Katibu Mkuu, Wizara ya Viwanda na Biashara wa Tanzania Uledi Mussa alisema kuwa maendeleo ya uboreshaji miundombinu ya kibiashara ndani ya nchi za Afrika ya Mashariki yamelenga kupanua fursa za kibiashara.Uledi pia alizungumzia mafanikio mbalimbali yaliyopatikana katika maeneo mbalimbali ya uboreshaji biashara, juu ya nini kimefanyika na Serikali ya Tanzania kuboresha biashara na uwekezaji ikiwa ni pamoja na kuondolewa kwa vikwazo vya ushuru na vile ambavyo sio vya kiushuru barabarani.  <topic>: UCHUMI 